شەفەق نیوز/ وەزارەت تەندروسی عراق، ئمڕوو یەکشەممە، راگەیان لە رەسین فڕۆکەیگ بارهه‌ڵگر وە ١٥ تەن لە پێویستی پزشکی و مقەیەتی و ماشینیگ فریاکەفتن پێشکەشکریاگە لە کۆمار هەنگاریا ئەرا عراق ئەرا نواگردن پەتای کۆڕۆنا.حازم جومەیلی جیگر پیشەیی وەزارەتەگە، لەبەیاننامەیگ دویای پێشوازی لە فڕۆکە سەربازیە عراقیەگە ک لە هەنگارایا هاتگە، و لە بەیاننامەگە ک رەسیە ئاژانس شەفەق نیوز وت: فڕۆکەگە چینیگ پێویستی پزشکی و مقەیەتی هەڵگردگە، لەناویان ماشین نوویگ فریاکەفتنە، وەپشتگیری لە کۆمار هەنگاریا و ژمارەیگ لە بازرگانە عراقیەگان لە هەنگاریا، و دیاری کرد ک ئەیە وەکاری تیەریەێد ئەرا پشتگیری لە نواگردن پەتای کۆڕۆنا.جومەیلی وتیش: ئی پشتگیریە لە چوارچیوەی پەیوەندی وەزارەتەگە تیەێد وەل گشت لایەنەگان لە ناو و دەیشت عراق، و وەکارهاوردن بنەمای هاوکاری تەندروسی هاوبەش ئه‌را نواگردن پەتای کۆڕۆنا.جومەیلی لە جیای وەزارەت تەندروسی عراق سوپاس کۆمار هەنگاریا و بازرگانە عراقیەگان لەورا كرد، ئەرا ئی گامە و ئەرا گشت هەڵمەتەگان ک پشتگیری لە تەندروسی کەێد لە سای ئی رەوشە ک جهان وەپیا رەد بوود، ك هاوشانی و هاوكاری خوازێد ئەرا لەناوبردن پەتاگە، وهەمیش قه‌دردار رەنج تیم فڕۆکە سەربازیەگە بی ک ئی پێوستەیلە رەساننە عراق.
